TARYBOS REGLAMENTAS (EB) Nr. 945/2005
2005 m. birželio 21 d.
iš dalies keičiantis Reglamentą (EB) Nr. 658/2002, įvedantį galutinį antidempingo muitą Rusijos kilmės amonio nitrato importui, ir Reglamentą (EB) Nr. 132/2001, įvedantį galutinį antidempingo muitą amonio nitrato, kurio kilmės šalis, inter alia, yra Ukraina, importui po dalinės tarpinės peržiūros pagal Reglamento (EB) Nr. 384/96 11 straipsnio 3 dalį
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau - pagrindinis reglamentas), ypač į jo 11 straipsnio 3 dalį,
atsižvelgdama į Komisijos pasiūlymą, pateiktą pasikonsultavus su Patariamuoju komitetu,
kadangi:
A. PROCEDŪRA
1. Galiojančios priemonės
(1)
Reglamentu (EB) Nr. 2022/95 (2) Taryba įvedė galutinį antidempingo muitą amonio nitrato, kurio kilmės šalis yra Rusija, importui. Atlikus tolesnį tyrimą, kurio metu buvo nustatyta, kad šis muitas yra absorbuotas, Reglamentu (EB) Nr. 663/98 (3) buvo iš dalies pakeistos priemonės. Atsižvelgusi į prašymą pagal pagrindinio reglamento 11 straipsnio 2 ir 3 dalis atlikti priemonių galiojimo termino pabaigos ir tarpinę peržiūrą, Reglamentu (EB) Nr. 658/2002 (4) Taryba įvedė 47,07 EUR už toną galutinį antidempingo muitą amonio nitrato, kurio kilmės šalis yra Rusija ir kuris klasifikuojamas KN kodais 3102 30 90 ir 3102 40 90, importui.
(2)
Reglamentu (EB) Nr. 132/2001 (5) Taryba įvedė 33,25 EUR už toną galutinį antidempingo muitą amonio nitrato, klasifikuojamo KN kodais 3102 30 90 ir 3102 40 90, kurio kilmės šalis, inter alia, yra Ukraina, importui.
(3)
Reglamentas (EB) Nr. 658/2002 ir Reglamentas (EB) Nr. 132/2001 toliau vadinami pirminiais reglamentais, o tais reglamentais įvesti antidempingo muitai - galiojančiomis priemonėmis.
2. Prašymas atlikti peržiūrą
(4)
2004 m. kovo 15 d. Komisija gavo prašymą pagal pagrindinio reglamento 11 straipsnio 3 dalį išnagrinėti, ar į galiojančių priemonių taikymo sritį būtų galima įtraukti naujas produkto rūšis.
(5)
Prašymą didžiosios amonio nitrato gamintojų dalies Bendrijoje vardu pateikė Europos trąšų gamintojų asociacija (ETGA).
(6)
Prašymas susijęs su naujomis produkto rūšimis, vadinamomis amonio nitrato trąšomis, kurių sudėtyje esančio azoto (N) kiekis yra didesnis kaip 28 %, bet mažesnis kaip 33 % masės ir kuriose yra įdėta, įmaišyta arba cheminiu būdu gauta ne daugiau kaip 5 % P2O5 ekvivalento (maistinė medžiaga fosforas, P) ir (arba) ne daugiau kaip 5 % K2O ekvivalento (maistinė medžiaga kalis, K). Šie produktai toliau vadinami „prašyme nurodytomis naujomis produkto rūšimis“.
(7)
Buvo tvirtinama, kad prašyme nurodytų naujų produkto rūšių fizinės ir cheminės savybės iš esmės sutampa su aptariamo produkto fizinėmis ir cheminėmis savybėmis, ir kad naujos produkto rūšys yra parduodamos naudojant tuos pačius prekybos kanalus tiems patiems galutiniams naudotojams tais pačiais tikslais. Be to, prašyme buvo pažymėta, kad naujos produkto rūšys, jas importuojant į Bendriją, klasifikuojamos šiais KN kodais: 3105 10 00, 3105 20 10, 3105 20 90, 3105 51 00, 3105 59 00 ir 3105 90 91.
3. Inicijavimas
(8)
2004 m. liepos 2 d.Europos Sąjungos oficialiajame leidinyje paskelbtu pranešimu (inicijavimo pranešimas) Komisija pagal pagrindinio reglamento 11 straipsnio 3 dalį pradėjo amonio nitrato, kurio kilmės šalys yra Rusija ir Ukraina, importui taikomų antidempingo priemonių dalinę tarpinę peržiūrą. Tarpinės peržiūros metu buvo apibrėžtos tik aptariamo produkto sąvokos.
(9)
2004 m. rugsėjo 20 d. laiške ETGA pranešė Komisijai, kad vienas aptariamo produkto gamintojas iš Rusijos ką tik pradėjo naujos prašyme nenurodytos produkto rūšies gamybą; šio produkto sudėtyje esančio azoto kiekis yra didesnis kaip 28 %, ir produkte yra 6 % fosforo. Todėl ETGA paprašė Komisijos apsvarstyti sprendimus, kuriuos būtų galima tinkamai pritaikyti visoms naujoms amonio nitrato produkto rūšims, kurių sudėtyje esančio azoto kiekis yra didesnis kaip 28 % masės. Kadangi inicijavimo pranešime apie „naujas produkto rūšis“ kalbama nepateikiant jokios išsamesnės informacijos apie jų sudėtį, Komisija šį paskutinį prašymą priskyrė inicijavimo pranešimui.
(10)
Kai kurios suinteresuotosios šalys tvirtino, kad Komisija turėtų vietoj ex-officio dalinės peržiūros atlikti išsamią peržiūrą, atsižvelgdama į nuo galiojančių priemonių įvedimo dienos pasikeitusias aplinkybes, įskaitant Rusijai suteiktą rinkos ekonomikos statusą ir dešimties naujų šalių įstojimą į ES. Tačiau nebuvo pateikta pakankamai tikslių ir atitinkamų įrodymų, pagrindžiančių priemonių masto pakeitimo būtinybę. Todėl buvo nuspręsta, kad ex-officio išsami tarpinė peržiūra yra nepagrįsta. Pirma, tai, kad Rusijai buvo suteiktas rinkos ekonomikos statusas, per se nereiškia, kad su dempingu ir žala individualiems gamintojams susijusios aplinkybės automatiškai pasikeitė. Nebuvo pateikta jokių įrodymų, kad būtent Rusijos, o ne kitos analogiškos šalies sąnaudų ir kainų pagrindu apskaičiuotas dempingo skirtumas iš esmės skiriasi nuo ankstesnių tyrimų metu gautų rezultatų. Antra, dėl plėtros dempingo ir žalos parametrai, sudarantys galiojančių priemonių pagrindą, automatiškai nepasikeitė, ir jokių tai patvirtinančių svarių įrodymų pateikta nebuvo.
(11)
Be to, kai kurios suinteresuotosios šalys paprašė paaiškinti, kodėl į inicijuotą tyrimą buvo taip pat įtraukta Ukraina, jei prašyme nebuvo pateikta jokia nuoroda į naujas produkto rūšis, kurių kilmės šalis yra Ukraina. Atsižvelgiant į tai, kad tarpinėje peržiūroje buvo paaiškintos tik aptariamo produkto sąvokos, buvo manoma, kad visos išvados šia tema turėtų būti padarytos atsižvelgiant ne į tam tikrai šaliai būdingas aplinkybes, bet turėtų būti susijusios su visu amonio nitrato importu, kuriam taikomos priemonės, nesvarbu, kokios jis bebūtų kilmės.
(12)
Be to, tyrimo metu vienas aptariamo produkto Bendrijos gamintojas tvirtino, kad viena iš naujų produkto rūšių klasifikuojama KN kodu 3105 90 99. Tyrimo metu nustatyta, kad KN kodais 3105 20 90 (nurodytas prašyme) ir 3105 90 99 klasifikuojamos tik tos trąšos, kurių sudėtyje esančio amonio nitrato kiekis sudaro ne daugiau kaip 10 % sausos bevandenės produkto masės. Todėl buvo nuspręsta, kad į šiuos kodus negali būti atsižvelgta, kadangi jais a fortiori neklasifikuojamos trąšos, kurių sudėtyje esančio azoto kiekis normaliomis sąlygomis yra didesnis kaip 28 % masės.
4. Klausimynai
(13)
Apie šios peržiūros inicijavimą Komisija oficialiai pranešė eksportuojančių valstybių valdžios institucijoms ir visoms žinomoms suinteresuotoms šalims. Klausimynai buvo išsiųsti šešiolikai Rusijos ir vienam Ukrainos gamintojui (eksportuotojui), taip pat Bendrijos importuotojams, naudotojams, gamintojams ir atitinkamoms asociacijoms, nurodytoms prašyme arba žinomoms Komisijai dėl kitų priežasčių. Suinteresuotoms šalims buvo sudaryta galimybė pareikšti savo nuomonę raštu ir būti išklausytoms per inicijavimo pranešime nustatytą laikotarpį.
(14)
Išsamūs atsakymai į klausimyną buvo gauti iš dviejų Rusijos ir vieno Ukrainos eksportuojančio gamintojo bei iš vienuolikos Bendrijos gamintojų. Kai kurie eksportuojantys gamintojai, Bendrijos gamintojai, importuotojai ir atitinkamos asociacijos pareiškė esantys suinteresuotosios šalys ir atsiuntė savo pastabas. Kadangi buvo pateikta visa būtina informacija ir reikalingi duomenys, buvo nuspręsta, kad rengti patikrinimo apsilankymus atsakymus į klausimyną atsiuntusių bendrovių patalpose nėra būtina.
5. Tiriamasis laikotarpis
(15)
Tyrimas apėmė laikotarpį nuo 2003 m. liepos 1 d. iki 2004 m. birželio 30 d. Duomenys apie aptariamo produkto ir naujų produkto rūšių pardavimo tendencijas, importą ir pirkimą Bendrijos rinkoje buvo renkami nuo 2000 m. iki tiriamojo laikotarpio pabaigos.
B. APTARIAMAS PRODUKTAS PAGAL PIRMINIUS REGLAMENTUS
(16)
Aptariamas produktas yra amonio nitratas, kurio kilmės šalys yra Rusija ir Ukraina, klasifikuojamas šiais KN kodais: 3102 30 90 (kitas nei vandeninio tirpalo pavidalą turintis amonio nitratas) ir 3102 40 90 (amonio nitrato mišiniai su kalcio karbonatu arba kitomis neorganinėmis medžiagomis, kurios nėra trąšos ir kurių sudėtyje esančio azoto kiekis didesnis kaip 28 % masės). Amonio nitratas yra kietosios azoto trąšos, paprastai naudojamos žemės ūkyje. Jos gaminamos iš amoniako ir azoto rūgšties, o jų sudėtyje esančio priliuoto arba granuliuoto azoto kiekis yra didesnis kaip 28 % masės.
(17)
Pažymėta, kad aptariamo produkto sudėtyje visada yra stabilizavimui būtinų neorganinių medžiagų, kurios nėra trąšos. Kartais šio produkto sudėtyje gali būti labai mažas kiekis ir antrinių maistinių medžiagų ir (arba) mikroelementų (6). Neorganinių medžiagų, kurios nėra trąšos, antrinių maistinių medžiagų ir (arba) mikroelementų kiekis aptariamo produkto sudėtyje yra labai nedidelis ir neturi įtakos aptariamą produktą klasifikuojant muitinės nomenklatūroje. Amonio nitratas, kurio sudėtyje yra šių medžiagų ir (arba) maistinių medžiagų (toliau - marginaliosios medžiagos ir (arba) maistinės medžiagos), šiame reglamente vadinamas aptariamu produktu.
C. TYRIMO REZULTATAI
(18)
Siekiant nustatyti, ar vis dar įmanoma galiojančiomis priemonėmis užkirsti kelią žalą darančiam dempingui, buvo išnagrinėta: 1) ar prašyme nurodytų naujų produkto rūšių cheminės ir fizinės savybės bei galutinis panaudojimas sutampa su aptariamo produkto minėtomis savybėmis ir galutiniu panaudojimu; 2) ar be prašyme nurodytų naujų produkto rūšių egzistuoja kitos naujos produkto rūšys, kurių cheminės ir fizinės savybės bei galutinis panaudojimas sutampa arba galėtų sutapti su aptariamo produkto minėtomis savybėmis ir galutiniu panaudojimu; 3) ar reikėtų, atsižvelgiant į naujas aplinkybes, remiantis pirmiau nurodytais duomenimis, aiškiau apibrėžti ir apibūdinti aptariamo produkto sąvoką.
(19)
Šiame reglamente vartojamos Reglamente (EB) Nr. 2003/2003 (7) (Reglamentas dėl trąšų) pateiktos chemijos ir agronomijos sąvokos: pagrindinės maistinės medžiagos (azotas, fosforas, kalis), antrinės maistinės medžiagos (kalcis, magnis, natris ir siera), mikroelementai (boras, kobaltas, varis, geležis, manganas, molibdenas ir cinkas), didelį azoto kiekį turinčios amonio nitrato trąšos (azoto kiekis didesnis kaip 28 % masės), paprastosios trąšos (sudarytos tik iš vienos pagrindinės maistinės medžiagos), sudėtinės trąšos (sudarytos iš daugiau negu vienos pagrindinės maistinės medžiagos).
1. Aptariamo produkto ir prašyme nurodytų naujų produkto rūšių cheminės ir fizinės savybės bei jų galutinis panaudojimas
(20)
Aptariamas produktas gaminamas iš amoniako (NH3) ir azoto rūgšties (HNO3): neutralizuojant amoniaką azoto rūgštimi, susidaro amonio nitratas (NH4NO3, toliau - AN). Aptariamo produkto sudėtyje esančio azoto kiekis yra didesnis kaip 28 % masės (paprastai jis svyruoja nuo 33 % iki 34 %). AN ir azoto kiekio santykis, kuris priklauso nuo atominės elementų masės, yra 2,86. Kadangi aptariamo produkto sudėtyje esančio azoto kiekis yra didesnis kaip 28 % masės, AN kiekis produkte yra visada didesnis kaip 80 % masės (paprastai svyruoja nuo 94 % iki 97 %) (8). Kaip pažymėta 14 konstatuojamoje dalyje, aptariamo produkto sudėtyje yra ir marginaliųjų bei (arba) maistinių medžiagų, kurių bendras kiekis negali būti didesnis kaip 20 % masės, turint omenyje, kad bent 80 % aptariamo produkto masės sudaro AN.
(21)
Aptariamo produkto cheminę sudėtį apibūdina du pagrindiniai požymiai: azoto kiekio išraiška ir bendras azoto bei AN kiekis. Azotas yra išreikštas kaip nitratinis azotas (nitrato jonas NO3-) ir amoniako azotas (amoniako jonas NH4+), kurių santykis yra 1:1. Azoto kiekis yra visada didesnis kaip 28 % masės, atitinkamai AN kiekis, kaip minėta, yra visada didesnis kaip 80 % masės.
(22)
Nustatyta, kad prašyme nurodytos naujos produkto rūšys yra taip pat gaminamos iš amoniako ir azoto rūgšties; jų sudėtyje esančio azoto kiekis yra didesnis kaip 28 % masės, o AN kiekis atitinkamai sudaro daugiau kaip 80 % masės. Be AN naujų produkto rūšių, sudėtyje taip pat gali būti marginaliųjų ir (arba) maistinių medžiagų. Šių produktų sudėtyje esantis azotas yra taip pat išreikštas kaip nitratinis azotas ir amoniako azotas, kurių apytikslis santykis taip pat yra 1:1.
(23)
Vis dėlto prašyme nurodytų naujų produkto rūšių gamyba yra praplėsta dar vienu papildomu procesu, kurio metu į šiuos produktus įdedama pagrindinių maistinių medžiagų (9), išskyrus azotą, t. y. fosforo ir (arba) kalio, dėl kurių produktas tampa sudėtinėmis trąšomis (10). Šios sudėtinės trąšos gali būti gaunamos cheminiu arba maišymo būdu. Nustatyta, kad nepaisant į šiuos produktus įdėtų pagrindinių maistinių medžiagų ir neatsižvelgiant į produktų gavimo būdą (cheminį arba maišymo), produkto sudėtyje esančio AN cheminės savybės, t. y. azoto kiekio išraiška ir bendras azoto bei AN kiekis, šio proceso metu nepakinta - azoto kiekis išlieka didesnis kaip 28 %, o AN - didesnis kaip 80 % masės.
(24)
Atsižvelgiant į bendrą azoto ir AN kiekį, reikėtų atskirti cheminiu ir maišymo būdu gautas sudėtines trąšas. Nustatyta, kad cheminiu būdu gautose sudėtinėse trąšose maksimalus fosforo ir (arba) kalio kiekis, sudarantis 5 % masės, yra chemiškai suderintas su AN kiekiu, didesniu kaip 80 % masės (sudėtinėse trąšose, kuriose AN kiekis didesnis kaip 80 % masės, fosforo ir (arba) kalio kiekis svyruoja nuo 7,4 % iki 12 % masės, nelygu, koks naudojamas komponentas: 7,4 % amonio polifosfate, 9,2 % diamonio fosfate, 10,4 % monoamonio fosfate ir 12 % kalio chloride). Maišymo būdu gautos sudėtinės trąšos yra sudarytos iš granuliuoto arba priliuoto aptariamo produkto, sumaišyto su granuliuotu arba priliuotu fosforu ir (arba) kaliu taip, kad AN kiekis sudarytų bent 80 % bendros mišinio masės.
(25)
Nustatyta, kad naujų produkto rūšių fizinės savybės yra labai glaudžiai susijusios su jų agronominėmis savybėmis, todėl fizines savybes galima tirti jas lyginant su agronominėmis savybėmis. Apskritai trąšų agronominės savybės iš esmės priklauso nuo jų sudėtyje esančių pagrindinių maistinių medžiagų (11), jų išraiškos ir masės dalies. Remiantis šiais trimis kriterijais nustatyta, kad tiek aptariamo produkto, tiek prašyme nurodytų naujų produkto rūšių agronominės savybės jų sudėtyje esančio azoto ir AN kiekio atžvilgiu yra vienodos. Azoto išraiška, vienoda abiejose produktų kategorijose, sudaro sąlygas įgyvendinti tiek trumpojo, tiek vidutiniojo (ilgojo) laikotarpio azoto kiekio javuose reikalavimus. Azotą, išreikštą kaip nitratinį azotą, javai gali įsisavinti lengvai ir greitai, tačiau amoniako azotu išreikštą azotą jie įsisavina tik po papildomo proceso (dirvožemio bakterijų sukeliamos fermentacijos). Be to, paaiškėjo, kad 28 % riba yra svarbi siekiant atitikti specifinius azoto kiekio javuose reikalavimus, Bendrijos mastu nustatytus Reglamente dėl trąšų, kurio 25 straipsnyje teigiama, kad didelį azoto kiekį turinčiomis amonio nitrato trąšomis vadinamos tik tos trąšos, kurių sudėtyje esančio azoto kiekis sudaro daugiau kaip 28 % masės. Nustatyta, kad tiek aptariamas produktas, tiek prašyme nurodytos naujos produkto rūšys atitinka specifinius azoto kiekio javuose reikalavimus, nepaisant to, kad naujų produkto rūšių sudėtyje, be azoto, yra ir kitų pagrindinių maistinių medžiagų, t. y. fosforo ir (arba) kalio, kurios nesilpnina agronominių azoto savybių.
(26)
Kalbant apie galutinį panaudojimą, nei viena iš šalių neprieštaravo, kad tiek aptariamus produktus, tiek prašyme nurodytas naujas produkto rūšis per tiriamąjį laikotarpį naudojo tie patys ūkininkai tais pačiais tikslais, jei šiuose produktuose esantis AN kiekis atitikdavo nustatytus reikalavimus. Ši išvada buvo patvirtinta rinkos tyrimo duomenimis, pagal kuriuos beveik visi tyrime sutikę dalyvauti ūkininkai vietoj aptariamo produkto pradėjo naudoti naujas produkto rūšis, kadangi naujų produkto rūšių kainos buvo mažesnės. Šį faktą taip pat patvirtino vienas importuotojas.
(27)
Be to, viešas šaltinis naujas produkto rūšis pavadino AN arba NP/NK/NPK. Tai patvirtino išvadą, kad produktų tiekėjų (eksportuojančių gamintojų ir importuotojų) rinkos strategija sutapo su vartotojų požiūriu, kad aptariamas produktas ir naujos produkto rūšys atitinka tuos pačius poreikius.
(28)
Todėl buvo padaryta išvada, kad prašyme nurodytos naujos produkto rūšys cheminių ir fizinių (agronominių) savybių atžvilgiu negali būti laikomos aptariamu produktu, nes, be azoto, jų sudėtyje yra kitų pagrindinių maistinių medžiagų, būtent fosforo ir (arba) kalio. Vis dėlto aptariamas produktas ir prašyme nurodytos naujos produkto rūšys yra laikomos identiškomis AN kiekio (jei AN kiekis didesnis kaip 80 % masės), marginaliųjų medžiagų ir maistinių medžiagų, kurios gali būti šių produktų sudėtyje, bei galutinio produktų panaudojimo atžvilgiu. Todėl prašyme nurodytų naujų produkto rūšių sudėtyje esantis AN kiekis, marginaliosios medžiagos ir maistinės medžiagos turėtų taip pat būti laikomi aptariamu produktu.
2. Aptariamo produkto ir naujų produkto rūšių, išskyrus nurodytų prašyme, cheminės bei fizinės savybės ir jų galutinis panaudojimas
(29)
Taip pat buvo ištirta, ar, be prašyme nurodytų naujų produkto rūšių, yra ir kitų produktų, kurių pagrindinės cheminės ir fizinės savybės, taip pat galutinis panaudojimas sutampa arba galėtų sutapti su aptariamo produkto cheminėmis ir fizinėmis savybėmis bei galutiniu panaudojimu ir kurias dėl to būtų taip pat galima laikyti aptariamu produktu.
(30)
Kaip minėta, aptariamo produkto pagrindiniai cheminiai požymiai, nuo kurių priklauso šio produkto agronominės savybės, yra azoto kiekio išraiška ir bendras azoto bei AN kiekis. Todėl buvo ištirta, ar kitų trąšų sudėtyje yra arba galėtų būti azoto, išreikšto kaip nitratinis azotas ir amoniako azotas, kurio kiekis didesnis kaip 28 % masės (AN kiekis atitinkamai didesnis kaip 80 % masės).
(31)
Nustatytos šios naujos produkto rūšys: 1) amonio sulfato ir amonio nitrato dvigubosios druskos ir mišiniai (šiuo metu klasifikuojami KN 3102 29 00 kodu), 2) kalcio nitrato ir amonio nitrato dvigubosios druskos ir mišiniai (šiuo metu klasifikuojami KN 3102 60 00 kodu), 3) sudėtinių magnio druskų ir amonio nitrato dvigubosios druskos ir mišiniai (šiuo metu klasifikuojami KN 3102 90 00 kodu) ir 4) NPK, NP ir NK trąšos, kurių sudėtyje esančio fosforo, kalio arba PK kiekis didesnis už prašyme nurodytą 5 % ribą, tačiau neperžengia ribinės vertės, chemiškai suderintos su azoto kiekiu, didesniu kaip 28 % masės (žr. 24 konstatuojamąją dalį). Šis sąrašas nėra išsamus.
(32)
Kalbant apie naujų produkto rūšių galutinį panaudojimą, nustatyta, kad jų cheminė sudėtis ir agronominės savybės yra tokios, jog šiuos produktus galima naudoti tais pačiais tikslais kaip ir aptariamą produktą, jei juose esančio N kiekis yra pakankamas, t. y. didesnis kaip 28 % masės (AN kiekis atitinkamai didesnis kaip 80 % masės).
(33)
Dėl to nuspręsta, kad aptariamas produktas ir prašyme nenurodytos naujos produkto rūšys laikomos vienodomis AN kiekio (jei jis sudaro daugiau kaip 80 % masės), marginaliųjų medžiagų, maistinių medžiagų, kurios gali būti šių produktų sudėtyje, ir pagrindinio produkto galutinio panaudojimo atžvilgiu. Todėl prašyme nenurodytų naujų produkto rūšių sudėtyje esantis AN kiekis, marginaliosios medžiagos ir maistinės medžiagos turėtų taip pat būti laikomi aptariamu produktu.
(34)
Kai kurios suinteresuotosios šalys tvirtino, kad trąšų, kurios nėra apibūdintos problematiškomis, įtraukimas yra nepateisinamas. Atsižvelgus į tai, buvo pažymėta, kad šio tyrimo tikslas - įtraukti visas naujas produkto rūšis, kurias dėl jų fizinių ir cheminių savybių bei pagrindinio panaudojimo, iš esmės sutampančių su aptariamo produkto fizinėmis ir cheminėmis savybėmis bei pagrindiniu panaudojimu, reikėtų laikyti aptariamu produktu. Atitinkamai inicijavimo pranešime buvo padaryta nuoroda į „naujas produkto rūšis“, nepateikiant papildomos informacijos apie jų cheminę sudėtį, kad objektyvių kriterijų pagrindu būtų galima išanalizuoti, ar ir kokias naujas produkto rūšis reikėtų įtraukti. Todėl buvo nuspręsta, kad visas trąšų rūšis, kurių sudėtyje yra aptariamas produktas, ir jų tarifinį klasifikavimą reikėtų ištirti bei įtraukti į šį reglamentą. Taigi, prašymas buvo atmestas.
3. Išvados
(35)
Atsižvelgiant į tai, kas išdėstyta pirmiau, daroma išvada, kad visos naujos produkto rūšys turėtų būti laikomos aptariamu produktu tik jose esančio AN kiekio (jei jis yra didesnis kaip 80 %), marginaliųjų medžiagų ir maistinių medžiagų, išskyrus pagrindines maistines medžiagas fosforą ir kalį, atžvilgiu. Siekiant galiojančias priemones taikyti tik aptariamam produktui, kuris įeina į naujų produkto rūšių sudėtį, atrodo pagrįsta galiojančias priemones taikyti remiantis proporcingumo principu.
(36)
Dėl to manoma, kad importuojant sudėtines amonio nitrato trąšas (12), kurių sudėtyje esančio azoto kiekis yra didesnis kaip 28 % masės, galiojančias priemones reikėtų taikyti proporcingai šiose trąšose esančiam AN kiekiui, marginaliosioms ir maistinėms medžiagoms. Siekiant supaprastinti muitų tvarką ir palengvinti su aptariamo produkto, įeinančio į sudėtinių trąšų sudėtį, kiekiu suderintų atitinkamų muito normų taikymo procedūrą, buvo nustatytos keturios muito normų kategorijos atitinkamai kiekvienai sudėtinių trąšų grupei: 1) kombinuotosios trąšos, kuriose fosforo ir (arba) kalio kiekis yra mažesnis kaip 3 % masės; 2) kombinuotosios trąšos, kuriose fosforo ir (arba) kalio kiekis yra ne mažesnis kaip 3 % masės, bet mažesnis kaip 6 % masės; 3) kombinuotosios trąšos, kuriose fosforo ir (arba) kalio kiekis yra ne mažesnis kaip 6 % masės, bet mažesnis kaip 9 % masės; 4) kombinuotosios trąšos, kuriose fosforo ir (arba) kalio kiekis yra ne mažesnis kaip 9 % masės, bet mažesnis kaip 12 % masės.
(37)
Be to, nuspręsta, kad reikėtų aiškiau apibrėžti pirminių reglamentų vykdomojoje dalyje pateiktą aptariamo produkto sąvoką: formuluotę „amonio nitratas“ reikėtų pakeisti „kietosios trąšos, kurių sudėtyje esančio AN kiekis yra didesnis kaip 80 % masės“, siekiant pripažinti, kad egzistuoja kelios trąšos, kurių sudėtyje esantis AN kiekis yra didesnis kaip 80 % masės, o azoto kiekis, išreikštas kaip nitratinis azotas ir amoniako azotas, didesnis kaip 28 % masės, bei atskirti aptariamą produktą nuo jo pagrindinio komponento (AN).
(38)
Kelios suinteresuotosios šalys prieštaravo procedūrai, kurią jos apibrėžė kaip galiojančių priemonių taikymą kitiems produktams nei aptariamas produktas. Reikėtų priminti, kad pirmiau minėtose išvadose nenumatoma į galiojančių priemonių taikymo sritį įtraukti naujas produkto rūšis, bet šias priemones proporcingai taikyti naujų produkto rūšių sudėtyje esančiam aptariamam produktui,
PRIĖMĖ ŠĮ REGLAMENTĄ:
1 straipsnis
1)
Reglamento (EB) Nr. 658/2002 1 straipsnio 1 dalis pakeičiama taip:
„1. Įvedamas galutinis antidempingo muitas kietųjų trąšų, kurių sudėtyje esančio amonio nitrato kiekis didesnis kaip 80 % masės, kurios yra klasifikuojamos KN kodais 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 ir ex 3105 90 91, ir kurių kilmės šalis yra Rusija, importui.“.
2)
Reglamento (EB) Nr. 132/2001 1 straipsnio 1 dalis pakeičiama taip:
„1. Įvedamas galutinis antidempingo muitas kietųjų trąšų, kurių sudėtyje esančio amonio nitrato kiekis didesnis kaip 80 % masės, kurios yra klasifikuojamos KN kodais 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 ir ex 3105 90 91, ir kurių kilmės šalis yra Ukraina, importui.“.
3)
Reglamento (EB) Nr. 658/2002 1 straipsnio 2 dalis pakeičiama taip:
„2. Galutinis muitas yra fiksuoto dydžio mokestis eurais už toną, kaip nurodyta toliau:
Produkto aprašymas
KN kodas
TARIC kodas
Fiksuotas muito dydis
(eurai už toną)
-
Amonio nitratas, išskyrus turintį vandeninio tirpalo pavidalą
3102 30 90
-
47,07
-
Amonio nitrato mišiniai su kalcio karbonatu arba kitomis neorganinėmis medžiagomis, kurios nėra trąšos, ir kurių sudėtyje esančio azoto kiekis didesnis kaip 28 % masės
3102 40 90
-
47,07
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės
3102 29 00
10
47,07
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės
3102 60 00
10
47,07
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės
3102 90 00
10
47,07
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės ir kuriose nėra fosforo ir kalio
3105 10 00
10
47,07
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, yra mažesnis kaip 3 % masės
3105 10 00
20
45,66
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, sudaro 3 % masės arba daugiau, bet mažiau kaip 6 % masės
3105 10 00
30
44,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, sudaro 6 % masės arba daugiau, bet mažiau kaip 9 % masės
3105 10 00
40
42,83
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, sudaro 9 % masės arba daugiau, bet ne daugiau kaip 12 % masės
3105 10 00
50
41,42
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, yra mažesnis kaip 3 % masės
3105 20 10
30
45,66
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, sudaro 3 % masės arba daugiau, bet mažiau kaip 6 % masės
3105 20 10
40
44,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, sudaro 6 % masės arba daugiau, bet mažiau kaip 9 % masės
3105 20 10
50
42,83
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, sudaro 9 % masės arba daugiau, bet ne daugiau kaip 12 % masės
3105 20 10
60
41,42
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, yra mažesnis kaip 3 % masės
3105 51 00
10
45,66
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 3 % masės arba daugiau, bet mažiau kaip 6 % masės
3105 51 00
20
44,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 6 % masės arba daugiau, bet mažiau kaip 9 % masės
3105 51 00
30
42,83
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 9 % masės arba daugiau, bet ne daugiau kaip 10,40 % masės
3105 51 00
40
42,17
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, yra mažesnis kaip 3 % masės
3105 59 00
10
45,66
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 3 % masės arba daugiau, bet mažiau kaip 6 % masės
3105 59 00
20
44,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 6 % masės arba daugiau, bet mažiau kaip 9 % masės
3105 59 00
30
42,83
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 9 % masės arba daugiau, bet ne daugiau kaip 10,40 % masės
3105 59 00
40
42,17
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, yra mažesnis kaip 3 % masės
3105 90 91
30
45,66
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, sudaro 3 % masės arba daugiau, bet mažiau kaip 6 % masės
3105 90 91
40
44,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, sudaro 6 % masės arba daugiau, bet mažiau kaip 9 % masės
3105 90 91
50
42,83
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, sudaro 9 % masės arba daugiau, bet ne daugiau kaip 12 % masės
3105 90 91
60
41,42“
4)
Reglamento (EB) Nr. 132/2001 1 straipsnio 2 dalis pakeičiama taip:
„2. Galutinis muitas yra fiksuoto dydžio mokestis eurais už toną, kaip nurodyta toliau:
Produkto aprašymas
KN kodas
TARIC kodas
Fiksuotas muito dydis
(eurai už toną)
-
Amonio nitratas, išskyrus turintį vandeninio tirpalo pavidalą
3102 30 90
-
33,25
-
Amonio nitrato mišiniai su kalcio karbonatu arba kitomis neorganinėmis medžiagomis, kurios nėra trąšos, ir kurių sudėtyje esančio azoto kiekis didesnis kaip 28 % masės
3102 40 90
-
33,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės
3102 29 00
10
33,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės
3102 60 00
10
33,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės
3102 90 00
10
33,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės ir kuriose nėra fosforo ir kalio
3105 10 00
10
33,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, yra mažesnis kaip 3 % masės
3105 10 00
20
32,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, sudaro 3 % masės arba daugiau, bet mažiau kaip 6 % masės
3105 10 00
30
31,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, sudaro 6 % masės arba daugiau, bet mažiau kaip 9 % masės
3105 10 00
40
30,26
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, sudaro 9 % masės arba daugiau, bet ne daugiau kaip 12 % masės
3105 10 00
50
29,26
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, yra mažesnis kaip 3 % masės
3105 20 10
30
32,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, sudaro 3 % masės arba daugiau, bet mažiau kaip 6 % masės
3105 20 10
40
31,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, sudaro 6 % masės arba daugiau, bet mažiau kaip 9 % masės
3105 20 10
50
30,26
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, sudaro 9 % masės arba daugiau, bet ne daugiau kaip 12 % masės
3105 20 10
60
29,26
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, yra mažesnis kaip 3 % masės
3105 51 00
10
32,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 3 % masės arba daugiau, bet mažiau kaip 6 % masės
3105 51 00
20
31,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 6 % masės arba daugiau, bet mažiau kaip 9 % masės
3105 51 00
30
30,26
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 9 % masės arba daugiau, bet ne daugiau kaip 10,40 % masės
3105 51 00
40
29,79
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, yra mažesnis kaip 3 % masės
3105 59 00
10
32,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 3 % masės arba daugiau, bet mažiau kaip 6 % masės
3105 59 00
20
31,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 6 % masės arba daugiau, bet mažiau kaip 9 % masės
3105 59 00
30
30,26
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 9 % masės arba daugiau, bet ne daugiau kaip 10,40 % masės
3105 59 00
40
29,79
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, yra mažesnis kaip 3 % masės
3105 90 91
30
32,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, sudaro 3 % masės arba daugiau, bet mažiau kaip 6 % masės
3105 90 91
40
31,25
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, sudaro 6 % masės arba daugiau, bet mažiau kaip 9 % masės
3105 90 91
50
30,26
-
Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, sudaro 9 % masės arba daugiau, bet ne daugiau kaip 12 % masės
3105 90 91
60
29,26“
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2005 m. birželio 21 d.